Uudis Halle Berry ja näitleja Olivier Martinezi abielu – Berryle juba kolmanda – purunemisest on tema eksmehed äksi täis ajanud. Oscari-võitja esimene abikaasa David Justice kurtis Twitteris säutsurahega oma kurba saatust, mispeale seksisõltlasest abikaasa nr 2 kukkus takka kiitma: "Mehejutt!"
Eelmisel nädalal teatasid Halle Berry (49) ja tema pisipoja isa, prantsuse näitleja Olivier Martinez (49) kaks aastat kestnud abielu purunemisest. Juba varem olid liikunud kuuldused prantslase ägedast meelelaadist ja vihapursetest, millest andis tõendus ka tema verine kähmlus Halle endise elukaaslase Gabriel Aubryga.
Mehed olid karvupidi kokku läinud ning Aubry hankis Martinezi suhtes lähenemiskeelu, väites, et too oli ähvardanud teda tappa. Põhjuseks oli Aubry soovimatus lubada Hallel nende ühise tütre Nalaga Prantsusmaale kolida.